tomron87/hebrew-wikipedia-sentences-corpus huggingface dataset:
סקארו הושמד על ידי הדוקטור השביעי (סילבסטר מקוי), שהשתמש ב"ידו של אומגה" כדי לפוצץ את השמש של סקארו ולהשמיד אותו (אף על פי שהוא הופיע שוב בתחילת הסרט של דוקטור הו עם הדוקטור השמיני (פול מקגאן), לא ידוע האם הט'אלים הושמדו שם גם.
לפי ספר של דוקטור הו הדוקטור השמיד כוכב לכת אחר ולכן סקארו לא הושמד עד למלחמת הזמן, שהייתה מלחמה שהתרחשה בין הדאלקים לעוד גזעים ביקום, שבו הושמדו סקארו וגאליפרי, ביתם של אדוני הזמן.
הכוכב הופיע בפעם הראשונה בסדרה הישנה בסיפור השני של העונה הראשונה הדאלקים (The Daleks) בפרק "הכוכב המת" ("The dead planet") שבו נאמר שהכוכב מוצף בקרינה מהמלחמה הגרעינית שהייתה על הכוכב בין הדאלים (קלאדים) לט'אלים.
הכוכב הופיע גם בסיפור ראשית הדאלקים (genesis of the Daleks) שם הוא הופיע כפי שהוא היה לפני סיום המלחמה, כשהדאלקים רק נוצרו.
דאלאס וינגס היא קבוצת כדורסל אמריקאית המשחקת בליגת ה-WNBA, במסגרת הבית המערבי.
הקבוצה זכתה בשלוש אליפויות ליגה - בשנים 2003, 2006 ו-2008. הקבוצה משחקת באולם "College Park Center" בעיר דאלאס אשר במדינת טקסס שבארצות הברית.
מייסודה בשנת 1998 ועד לשנת 2009 נקראה הקבוצה "דטרויט שוק", ובין השנים 2010–2015 נקראה "טלסה שוק".
הקבוצה נוסדה ב-1998, כשנה לאחר הקמת הליגה, והייתה בין הקבוצות הראשונות שהצטרפו לשמונה המייסדות.
היא גם הייתה לקבוצה הראשונה שאינה משמונה הקבוצות המייסדות שזכתה באליפות.
הבעלים הראשון היה ביל דוידסון, איש עסקים ונדבן שהיה גם בעליה של קבוצת כדורסל הגברים של דטרויט, דטרויט פיסטונס.
דוידסון היה בעליה של הקבוצה עד מותו ב-2009.
בעונתה הראשונה של דטרויט שוק הוחתמו מספר שחקניות מנוסות לצד "טירוניות".
על אימון הקבוצה הופקדה ננסי ליברמן, אשר עונה לפני כן שיחקה במדי פיניקס מרקורי והחליטה לפרוש ממשחק פעיל לטובת קריירת אימון.
הקבוצה זכתה להצלחה נאה כבר בעונה זו וסיימה את העונה הרגילה עם 17 ניצחונות מתוך 30, מרחק ניצחון בודד מהעפלה למשחקי הפלייאוף.
הקבוצה שוב הייתה קרובה להעפיל לפלייאוף בעונה הבאה, על אף שבזו הגיעה להישגים נמוכים יותר (15 ניצחונות מתוך 32), אך הפסידה במשחק המכריע מול שארלוט סטינג, ודבר דומה אירע גם בעונה שלאחר מכן.
לאחר עונת 2000 נאלצה ליברמן לעזוב את הקבוצה ובמקומה הובא גרג ויליאמס, מאמן מנוסה בתחום כדורסל הנשים.
לקראת עונת 2001, החתימה הקבוצה דרך הדראפט את דינה נולן, אשר לימים תהפוך לכוכבת הקבוצה.
על אף זאת, נולן לא הפגינה את כישוריה כבר בעונותיה הראשונות והקבוצה סיימה בין המקומות האחרונים בבית המזרחי עם 10 ניצחונות בלבד מתוך 31 משחקים.
בעונת 2002 הקבוצה הגיעה לשפל המדרגה, סיימה אחרונה בבית וניצחה ב-9 משחקים בלבד לאורך העונה.
ויליאמס לא המשיך במשרת המאמן ובמקומו הובא ביל ליימביר, שחקן העבר המצליח של קבוצת ה-NBA דטרויט פיסטונס.
ליימביר שינה את סגל הקבוצה כליל לקראת עונת 2003 והכריז עוד בטרם התחילה כי הקבוצה תתחרה על אליפות הליגה.
קבוצתו המתחדשת של ליימביר שלטה ללא עוררין בבית המזרחי והפכה את השיא השלילי שקבעה רק שנה לפני כן על פיו - עם 9 הפסדים בלבד מתוך 34 משחקים.
הקבוצה זכתה במקום הראשון בבית בהפרש של 7 ניצחונות וזכתה ליתרון הביתיות בסדרת הפלייאוף.
במשחקי הפלייאוף ניצחה דטרויט את קליבלנד רוקרס, קונטיקט סאן והתמודדה מול אלופת שתי העונות הקודמות - לוס אנג'לס ספארקס.
סדרת הגמר שוחקה בשיטת "הטוב מ-3 משחקים" ולאחר שכל קבוצה ניצחה במשחק אחד בביתה, דטרויט ניצחה במשחק המכריע בתוצאה 78–83. אוהדי שתי הקבוצות נהרו למשחק, ותפוסת המושבים באצטדיון הגיעה ליותר מ-22,000 צופים – שיא שעומד על כנו עד היום ב-WNBA.
על אף ההצלחה האדירה בעונת האליפות, דטרויט לא הצליחה לשחזר את הישגיה בעונת 2004. הקבוצה סיימה במקום הרביעי בלבד בבית המזרח עם 17 ניצחונות מ-34 משחקים, ולבסוף הפסידה לניו יורק ליברטי בסיבוב הפלייאוף הראשון.
בעונת 2005 ניצחו שחקניות הקבוצה 16 משחקים בלבד מתוך 34 והפסידו שוב בסיבוב הראשון של הפלייאוף, הפעם לקונטיקט סאן.
בעונת 2006 חזרה הקבוצה לאיתנה וסיימה במקום השני בבית המזרחי עם 23 ניצחונות מתוך 34 משחקים.
דטרויט ניצחה בקלות את אינדיאנה פיבר במהלך הסיבוב הראשון בפלייאוף ובגמר המזרח ניצחה את קונטיקט.
בגמר הפלייאוף, אשר הפעם שוחק בשיטה של "הטוב מ-5 משחקים", דטרויט ניצבה למול סקרמנטו מונארכס.
סדרת הגמר הייתה רצופה תפניות, ודטרויט הצליחה פעמיים להשוות את תוצאת הסדרה לאחר תבוסות גדולות ולכפות משחק חמישי ומכריע.
במשחק זה חזרו שחקניות דטרויט מפיגור ב-8 נקודות במחצית וניצחו לבסוף את המונארכס 73–78 וזכו זאת הפעם השנייה באליפות.
הקבוצה ביקשה להגן על תואר האליפות בעונה העוקבת ושוב הפגינה עליונות בליגה וסיימה את הבית המזרחי במקום הראשון עם 24 ניצחונות.
לאחר ניצחונות דחוקים על ניו יורק ליברטי בסיבוב הראשון של הפלייאוף הצליחו שחקניות דטרויט לגבור על אלו של אינדיאנה פיבר בסדרת גמר הבית המזרחי ולזכות באליפות הבית.
בסדרת גמר הפלייאוף שיחקה דטרויט מול פניקס מרקורי ושוב, למרות הפסדים, הצליחה לכפות משחק חמישי ומכריע - הפעם באצטדיונה שלה.
על אף יתרון הביתיות, דטרויט ספגה תבוסה מרה והפסידה את המשחק והאליפות בתוצאה 92–108.
במהלך עונת 2008 הקבוצה התאוששה במהירות מהפסד האליפות הדרמטי ושוב הציבה יחס ניצחונות מרשים - 22 מתוך 34 משחקים.
לאחר ניצחון כנגד אינדיאנה בסיבוב הראשון ונגד ניו יורק ליברטי בגמר המזרח עלתה הקבוצה לסדרת הגמר כנגד סן אנטוניו סילבר סטארס.
דטרויט ניצחה בשלושה משחקים רצופים וזכתה באליפותה השלישית.
בסוף עונת 2009 הודיעו ראשי הקבוצה על מעבר לעיר טלסה ושמירה על השם 'שוק'.
הקבוצה שחקה בשם הזה עד לשנת 2015, ובשנת 2016 עברה הקבוצה לדאלאס, ושינתה את שמה ל"דאלאס וינגס".
דָאלְייֵן (; בסינית מסורתית: 大連; בפין-יין: Dàlián; מילולית: "חיבור נהדר") היא תת-מחוז עירוני ועיר הנמל החשובה במחוז ליאונינג שבצפון-מזרח הרפובליקה העממית של סין.
על פי מפקד האוכלוסין משנת 2020, התגוררו בתת-המחוז העירוני כ-7.45 מיליון תושבים, מתוכם כ-5.7 מיליון בשבעת הרבעים, מה שהופך אותה לעיר השנייה בגודלה במחוז, אחרי שֶׁנְיָאנְג.
העיר מהווה מוקד חשוב של פיתוח תעשייתי בסין.
תת-המחוז העירוני דאליין משתרע על פני 13,742 קמ"ר בקצה הדרומי של מחוז ליאונינג וגובל בנציבויות העירוניות , אָנְשָׁאן ו מצפון, במפרץ קוריאה ממזרח ובים בוהאי ממערב.
שטח תת-המחוז מכסה את , מדרום ל, כשהאזור האורבני שבו מתרכז בשני מרכזים בדרום חצי האי - העיר דאליין עצמה וכן לוּ'שׁוּנקוֹאוּ (שהייתה מוכרת בתקופה הקולוניאלית כפורט ארתור).
דאליין היא הדרומית ביותר מבין היחידות ברמת נציבות שמרכיבות את מחוז ליאונינג והיא מרוחקת כ-360 ק"מ דרום-מערבית לבירת המחוז שניאנג וכ-460 ק"מ דרום-מזרחית לבייג'ינג בירת סין.
אקלימה של העיר הוא יבשתי לח עם השפעה מונסונית.
הקיץ חם ולח, עם טמפרטורת מקסימום ממוצעת של 27 מעלות צלזיוס ביולי, בהשפעת מונסונים, והחורף קר ויבש, עם טמפרטורת מינימום ממוצעת של 6°C- בינואר, בהשפעת אנטי-ציקלון סיבירי.
כמות המשקעים השנתית הממוצעת היא 705.5 מילימטר.
תת-המחוז העירוני דאליין מחולק לשבעה רבעים, נפה אחת ושתי נפות עירוניות:
תחילתה של העיר היא ב, כששושלת צ'ינג הקימה באזור רציפים וביצורים עם תותחים וכן מחנות כרייה בחוף הצפוני של מפרץ דאליין, והמקום הפך לעיירה קטנה מוקפת חומה.
המקום נכבש בידי הבריטים ב-1858 והוקם בו פורט ארתור.
הוא הוחזר לידי הסינים בשנות השמונים ונכבש בידי היפנים ב-1895 במלחמת סין–יפן הראשונה.
כוונתה של יפן לחכור את פורט ארתור וסביבותיה על בסיס הסכם שימונוסקי נחסמה בידי ההתערבות המשולשת (של צרפת, גרמניה ורוסיה), אך ב-1898 עלה בידי רוסיה לחכור את השטח משושלת צ'ינג ולהקים עיר מודרנית בשם דָאלְנִי (Дальний).
העיר חוברה למסילת הרכבת הטרנס-סיבירית וזו הפכה להיות עיר הנמל העיקרית של רוסיה באסיה.
רוסיה השקיעה הון עתק בפיתוחן וביצורן של שתי הערים, אך אחרי מלחמת רוסיה–יפן (שדאלני היוותה את שדה הקרב העיקרי שלה), עברה דאלני ליפן בהסכם פורטסמות' ב-1905. לאחר הקמת מנצ'וקוו ב-1932 עבר השטח לידי מנצ'וקוו, ויפן המשיכה לחכור אותו מידי מנצ'וקוו.
ב-1937 הרחיבה יפן את שתי הערים דַאיְרֵן (דאליין) הצפונית ורְיוֹג'וּן (לושון) בדרום והקימה בהן תשתית מודרנית.
במהלך המחצית הראשונה של המאה ה-20, ובפרט תחת השלטון היפני (אז נקראה העיר דאריין), התקיימה בעיר קהילה יהודית קטנה.
הקהילה הורכבה ברובה מיהודים ממוצא רוסי ומפליטים שנמלטו מאירופה בתקופת מלחמת העולם השנייה.
החיים בעיר התאפיינו במפגש בין-תרבותי, ולעיתים אימצו התושבים הזרים מנהגים מקומיים, כדוגמת שימור חבל הטבור בקופסאות עץ יפניות מסורתיות, לברכת שמירת קשר הילוד עם אימו, ולאריכות חיים.
לאחר כניעת יפן בתום מלחמת העולם השנייה, עברה העיר לידי הסובייטים, וזו נותרה בידיהם עד 1950. במהלך השנים האלו שיתפו הסינים והסובייטים פעולה בפיתוחה של העיר.
ב-1950 מסרו הסובייטים את העיר לידי סין ללא תמורה, והחיילים האחרונים עזבו את העיר ב-1955.
בשנות ה-90 התמקד ראש העיר בּוֹ שִׂילָאי בשיפור איכות החיים בעיר תוך שהוא אוסר שימוש באופנועים, ובמקביל מקים גנים ופארקים במקומות מרכזיים.
הוא אף שימר הרבה מן המורשת האדריכלית הרוסית והיפנית.
עם זאת, מורשתו כוללת גם שחיתות ובזבוז משאבי ציבור בהקמת בניינים ראוותניים ופיתוח מיותר.
בשנת 2014 החל הבניית מרכז דאליין גרינלנד שהיה צריך להיות הבניין הגבוה בעיר.
העיר נהנית מאז 1992 מגידול רצוף בתוצר המקומי הגולמי.
על פי הלשכה הלאומית לסטטיסטיקה במדינה, דורגה העיר במקום השמיני בסין מבחינת חוזקה.
התעשיות העיקריות של העיר הן ייצור מכונות, פטרוכימיה, זיקוק ואלקטרוניקה.
שבע-עשרה חברות הממוקמות בעיר הן הגדולות במדינה בתחומים של בניית ספינות, ייצור מנועי בעירה פנימית וגימור מוצרי שמן.
היא תופסת מקום חשוב גם בתחומים של עיבוד עץ ומתכת וכן הרכבה והפצה של רכיבים.
תחום נוסף שמתפתח בעיר הוא תחום טכנולוגיית המידע, עם ייצוא תוכנה ליפן; תחום הפיננסים - 21 בנקים ומוסדות פיננסים הקימו סניפים או נציגויות בעיר; וכן תחומי שירותים שונים.
אזור הפיתוח התעשייתי המיוחד שהוקם בעיר מושך השקעות זרות רבות, וחברות רבות מיפן, קוריאה, ארצות-הברית ואירופה מקימות בו מפעלים, בהן קנון, אינטל, מיצובישי מוצרי חשמל, סאניו, טושיבה, פייזר ועוד.
בשנת 2011 נערכה בעיר צעדה של תושביה מחאת ה-PX נגד המשך פעילות של מפעל פטרוכימי בעיר.
דאלאס סטארס היא קבוצת הוקי קרח מקצוענית מדאלאס, טקסס, ארצות הברית, המשחקת בליגת ה-NHL בה היא חברה בבית המרכזי שבחטיבה המערבית.
הקבוצה נוסדה ב-1967 בבלומינגטון, מינסוטה, כחלק מההתרחבות הגדולה של ה-NHL שהכפילה את גודל הליגה מ-6 ל-12 קבוצות.
שם שיחקה הקבוצה תחת השם מינסוטה נורת'סטארס עד המעבר לדאלאס ב-1993.
הסטארס זכו פעם אחת בגביע סטנלי ב-1999.
ב-1966 החליטה ה-NHL לסיים את 25 השנים של עידן "שש המקוריות", שבו שיחקו בליגה שש קבוצות קבועות, ולהכפיל את גודלה ל-12 קבוצות כאשר המטרה העיקרית היא התפשטות מערבה.
בין הפונים לקבלת זיכיון לקבוצת התרחבות הייתה שותפות של תשעה אנשי עסקים מאזור מיניאפוליס - סיינט פול, ה"ערים התאומות" במינסוטה.
במשאל דעת קהל נבחר שם הקבוצה - "נורת'סטארס" (Northstars - "כוכבי הצפון", על שם המוטו של מדינת מינסוטה).
אולם ביתי נבנה בעיר בלומינגטון הצמודה לערים התאומות, ו"מטרופוליטן סנטר" (ובכינויו המקוצר "מט סנטר") היה מוכן לאחר שנה בלבד, בזמן לעונת הבכורה של הנורת'סטארס, עונת 1968, למרות שעבודות אחרונות - בעיקר ביציעים - עדיין התבצעו כשהעונה נפתחה.
ב-11 באוקטובר 1967 פתחו הנורת'סטארס את דרכם בליגה במשחק חוץ מול קבוצת התרחבות אחרת, סנט לואיס בלוז, שהסתיים בתיקו 2:2. עשרה ימים לאחר מכן חנכו הנורת'סטארס את אולמם החדש במשחק בית ראשון, שוב מול קבוצת התרחבות, קליפורניה סילס, וניצחו 3:1.
כבר בעונה הראשונה ניחתה טרגדיה על הקבוצה, כששחקנה, ביל מאסטרטון, מת בינואר 1968 כתוצאה מתיקול שספג במשחק, שגרם לו ליפול בצורה קשה ולראשו להיחבט על הקרח.
באותם ימים השחקנים לא חבשו קסדות, ומאסטרטון איבד את הכרתו ומת יומיים לאחר מכן.
עד היום זהו המקרה היחיד של מוות שנגרם מתיקול במהלך משחק ב-NHL.
איגוד כתבי ההוקי קרח תרם לזכרו את גביע ביל מאסטרטון, הניתן מדי שנה לשחקן שהוכיח נחישות ודבקות במשחק תוך התגברות על קשיים גדולים.
בתחילת דרכה שובצה הקבוצה בבית המערבי עם שאר קבוצות ההתרחבות, לעומת הבית המזרחי שהורכב מהקבוצות הוותיקות והיה חזק הרבה יותר.
הנורת'סטארס עלו לפלייאוף מהמקום הרביעי, ניצחו בסיבוב הראשון את לוס אנג'לס קינגס ועלו לגמר הבית המערבי מול סנט לואיס בלוז, בו נוצחו במשחק המכריע שהגיע לשתי הארכות.
השחקנים הבולטים באותה תקופה היו השוערים, לורן וורסלי וצ'זארה מניאגו, המגינים טד האריס וז'אן-פול פאריזה, והחלוץ ביל גולדוורת'י.
בשנות ה-70, לאחר ההתלהבות הראשונית, החלה התלהבות הקהל מהקבוצה לדעוך.
כמות האוהדים במשחקי הבית הלכה וירדה, וב-1978, לאחר שהקבוצה החמיצה את הפלייאוף ב-5 מתוך 6 העונות האחרונות, היה חשש שהקבוצה תפסיק לפעול.
הקבוצה נמכרה לזוג אחים, גורדון וג'ורג' גאנד, שהיו בעליה של קבוצת התרחבות אחרת שנקלעה לקשיים ועמדה על סף סגירה, קליבלנד בארונס (קליפורניה סילס לשעבר).
בצעד חסר תקדים, ומתוך חשש לאבד את שתי הקבוצות, אישרה הנהלת הליגה את העסקה ואיפשרה לשתי הקבוצות להתמזג.
הנורת'סטארס זכו במספר שחקנים איכותיים של הבארונס, ובנוסף בחרו בדראפט שני חלוצים מצוינים - בובי סמית, שזכה בעונתו הראשונה בגביע קאלדר - רוקי השנה ב-NHL, וסטיב פיין.
עם הסגל המחוזק שלהם, פגשו הנורת'סטארס למשחק מכונן בהיסטוריה שלהם את פילדלפיה פליירס בינואר 1980, כאשר הפליירס מגיעים למשחק עם רצף של 35 משחקים ללא הפסד, מתוכם 25 ניצחונות.
15962 צופים, שיא קהל חדש ב"מט סנטר" שלא נשבר עד המעבר לדאלאס, ראו את הנורת'סטארס מסיימים את הרצף של הפליירס בצורה משכנעת עם ניצחון 7:1. בסיום אותה עונה נקמו הפליירס בנורת'סטארס כשהדיחו אותם בחצי גמר הפלייאוף, ומנעו מהם הגעה היסטורית לסדרת גמר גביע סטנלי.
לקראת עונת 1981 המשיכו הנורת'סטארס להתחזק.
החלוץ ניל ברוטן, מגיבורי נבחרת ארצות הברית באולימפיאדת לייק פלאסיד (1980) שחוללה את ה"נס על הקרח", הגיע לקבוצה יחד עם חלוץ מצוין נוסף, דינו סיסרלי.
הנורת'סטארס הגיעו בסיום העונה בפעם הראשונה לסדרת גמר גביע סטנלי, שם נוצחו על ידי אלופת 1980 שהגנה על תוארה, ניו יורק איילנדרס.
הנורת'סטארס המשיכו להצליח במחצית הראשונה של שנות ה-80. ב-1982, עם עונה מצוינת של דינו סיסרלי, זכו הנורת'סטארס בפעם הראשונה באליפות הבית שלהם, אך בפלייאוף כשלו מול שיקגו בלאקהוקס בסיבוב הראשון.
עונה לאחר מכן, לאחר שבחרו בדראפט את החלוץ המבוקש בראיין בלואוז, סיימו הנורת'סטארס את העונה הרגילה הטובה ביותר שלהם בכל שנותיהם טרם המעבר לדאלאס - אולם בסיבוב השני של הפלייאוף שוב המתינו להם הבלאקהוקס, והנורת'סטארס סיימו את דרכם.
לפני עונת 1984 מינתה הקבוצה למאמן את ביל מהוני.
מהוני, שהיה מאמן בעל אוריינטציה הגנתית, יזם עסקה שהתקבלה בזעזוע אצל האוהדים - כוכב הקבוצה, בובי סמית, הועבר למונטריאול קנדיאנס תמורת חלוצים בעלי יכולות הגנה טובות יותר.
בסופו של דבר השתלם ההימור בעונה הראשונה, כאשר הנורת'סטארס הגיעו לפלייאוף אחרי עונה רגילה מצוינת, הדיחו את שיקגו בלאקהוקס אחרי שני הכישלונות בעונות הקודמות, אולם בסיבוב השני נתקלו בשושלת בהתהוות - אדמונטון אוילרס של וויין גרצקי ושלל כוכביה האחרים, שהביסו את הנורת'סטארס בדרך לגביע סטנלי ראשון מבין חמישה.
המחצית השנייה של שנות ה-80 הייתה קשה הרבה יותר.
שנתיים ללא עלייה לפלייאוף הספיקו כדי לדלדל שוב את הקהל במשחקים הביתיים ב"מט סנטר" הביאו את האחים גאנד לבקש להעביר את הקבוצה לאזור מפרץ סן פרנסיסקו, ולהיכנס לשם כך לעימות עם הנהלת הליגה.
ב-1989, עם זאת, פגעו הנורת'סטארס במטרה בבחירת הדראפט הראשונה שלהם כשבחרו את מי שיהפוך לגדול כוכבי הקבוצה בכל הזמנים, מייק מודנו.
העימות בין האחים גאנד להנהלת ה-NHL הסתיים בפשרה.
ה-NHL, שרצתה להשאיר קבוצה במינסוטה, העניקה לאחים גאנד זיכיון לקבוצה חדשה באזור מפרץ סן פרנסיסקו - סן חוזה שארקס.
את הנורת'סטארס מכרו האחים לאיש העסקים נורמן גרין, שוויתר למען העסקה על החזקות מיעוט שהיו לו בקלגרי פליימס.
באותה עונה, עונת 1991, ביצעה הקבוצה ריצת פלייאוף מרשימה מעמדה נחותה.
לאחר עונה רגילה שהסתיימה במאזן שלילי, אם כי מאזן שהספיק לעלייה לפלייאוף, הדיחו הנורת'סטארס בשני הסיבובים הראשונים את שתי הקבוצות שסיימו את העונה הרגילה בראשות הליגה - שיקגו בלאקהוקס וסנט לואיס בלוז.
בגמר החטיבתי הדיחו הנורת'סטארס את האלופה היוצאת, אדמונטון אוילרס של מרק מסיה, והגיעו בפעם השנייה בתולדות הקבוצה לסדרת גמר גביע סטנלי.
כאן נגמר סיפור הסינדרלה, כאשר פיטסבורג פינגווינס של מריו למיה ניצחה את הנורת'סטארס בשישה משחקים, עם תבוסה של 8:0 במשחק השישי והאחרון.
ב-1992, העונה האחרונה במינסוטה, ויתרה הקבוצה על הלוגו שלה, ועברה לשחק עם לוגו חדש - כוכב ירוק מוקף בזהב ועטוף מלמעלה על ידי המילה "STARS", לוגו שנשמר לבסוף עם המעבר לדאלאס.
המעבר נראה בפתח, כאשר הקבוצה הגיעה לפלייאוף האחרון שלה במינסוטה והודחה בסדרה של שבעה משחקים על ידי דטרויט רד וינגס.
לאור דלות הקהל ומצבה הכספי של הקבוצה, בנוסף לבעיות עסקיות ואישיות של הבעלים נורמן גרין, התירה ה-NHL לגרין להעביר את הקבוצה לדאלאס, תוך הבטחה לאוהדים במינסוטה שהליגה תשוב למינסוטה בהקדם (כפי שאכן קרה, כאשר מינסוטה ויילד צורפה לליגה ב-2001).
הסטארס השמיטו רשמית את הקידומת "נורת'" משמם ועברו ל"ריוניון ארנה", האולם הביתי של קבוצת ה-NBA דאלאס מאבריקס.
למרות חששות ה-NHL, הקבוצה צברה במהירות פופולריות בדאלאס, הן עקב המגמה של התפשטות הפופולריות של הענף דרומה והן עקב ההצלחה המיידית של הקבוצה ועונה מצוינת שרשם מייק מודנו.
כבר בעונת 1994, הראשונה בדאלאס, רשמה הקבוצה שיאי מועדון של 42 ניצחונות ו-97 נקודות בטבלה ועברה סיבוב פלייאוף מול סנט לואיס בלוז.
בסיבוב השני נוצחה על ידי ונקובר קנאקס.
עונת 1995 החלה באיחור בשל סכסוך עבודה בליגה שהוביל להשבתת מגן מצד בעלי הקבוצות.
בזמן ההשבתה מכר נורמן גרין את הקבוצה לאיש העסקים המקומי טום היקס.
העונה החלה עם שתי עסקאות גדולות בהן הועברו מהקבוצה הקפטן שלה, מייק טינורדי, והחלוץ הוותיק ניל ברוטן.
בעסקת טינורדי קיבלו הסטארס את החלוץ קווין האטצ'ר, שהצטרף בקבוצה לאחיו, דריאן, מגן שהגיע שנה קודם לכן.
דריאן האטצ'ר מונה לקפטן במקומו של טינורדי.
העונה המקוצרת הייתה רעה לסטארס, שעלו בקושי לפלייאוף עם מאזן שלילי ונוצחו בסיבוב הראשון.
בעונת 1996 החמיצו הסטארס את הפלייאוף לראשונה מאז המעבר לדאלאס, אולם יצאו מהעונה עם רכש משמעותי - החלוץ המרכזי ג'ו ניוונדייק שהגיע מקלגרי פליימס.
תמורתו ויתרו הסטארס על שחקן צעיר שלא נחשב לכוכב בהתהוות, אולם בסופו של דבר התברר ככזה, ג'רום איגינלה.
החיזוק נמשך בעונת 1997 עם רכש של שני מגינים מהטובים בליגה - סרגיי זובוב ודריל סידור.
עם מאמן חדש, קן היצ'קוק בעונתו הראשונה ב-NHL, סיימו הסטארס ראשונים בבית המרכזי ועלו לפלייאוף כמדורגים 2 במערב.
בפלייאוף הופתעה הקבוצה על ידי אדמונטון אוילרס כבר בסיבוב הראשון.
לקראת עונת 1998 המשיכה הקבוצה להתחזק, והפעם בעמדת השוער - אד בלפור, שכבר נחשב לכוכב בליגה, הגיע כשחקן חופשי.
הסטארס סיימו את העונה הרגילה במאזן הטוב ביותר בליגה בפעם הראשונה בתולדות הקבוצה, אולם בסיבוב השני של הפלייאוף - ללא ג'ו ניוונדייק הפצוע - כשלו מול האלופה, דטרויט רד וינגס.
ריצת הפלייאוף של 1999: אליפות היסטורית
עונה לאחר מכן זכו הסטארס לעוד חיזוק משמעותי בדמות החלוץ ברט האל.
האל, בנו של כוכב שנות ה-60 בובי האל, היה חלוץ פורה ביותר שסיים שלוש עונות רצופות עם למעלה מ-70 שערים בסנט לואיס בלוז.
הסטארס שלטו בליגה מתחילתה ועד סופה, סיימו את העונה הרגילה עם 51 ניצחונות ו-114 נקודות - שני שיאי מועדון - ועלו לפלייאוף בקלות.
בפלייאוף הדיחו את אדמונטון אוילרס ואת סנט לואיס בלוז, ועלו לגמר החטיבתי מול קולורדו אוולאנש.
הסטארס הפכו פיגור של 3:2 בסדרה וניצחו אותה ב-7 משחקים, ובכך עלו לסדרת גמר גביע סטנלי לראשונה מאז המעבר לדאלאס, שם פגשו את אלופת המזרח באפלו סייברס.
עם ניצחון 4:2 בסדרה, זכו הסטארס בגביע סטנלי בפעם הראשונה, כולל תקופת מינסוטה.
בעונת 2000 המשיכו הסטארס להרשים והיו קרובים להגן על תוארם כשהגיעו בפעם השנייה ברציפות לסדרת גמר גביע סטנלי, אולם הפעם נוצחו על ידי ניו ג'רזי דווילס.
ב-2001 עזבו הסטארס את אולמם הישן, "ריוניון ארנה", ועברו לאולם חדש, אמריקן איירליינס סנטר.
בארבע העונות שלפני עונת 2005 שבוטלה בשל סכסוך עבודה ב-NHL הגיעו הסטארס לפלייאוף עוד שלוש פעמים, אולם נוצחו בסיבובים המוקדמים.
אחרי העונה המבוטלת, עונת השיא של הסטארס בעשור הראשון של המאה ה-21 הייתה עונת 2008, בה הגיעו לגמר החטיבה המערבית כאשר הם מדיחים בדרך את האלופה היוצאת, אנהיים דאקס.
בגמר החטיבתי נוצחו הסטארס על ידי דטרויט רד וינגס.
ב-2009 ו-2010 לא הצליחו הסטארס להגיע לפלייאוף.
בסיום העונה שוחרר מהקבוצה הכוכב הוותיק מייק מודנו, שעבר לדטרויט רד וינגס, והשוער מרטי טרקו שעבר לשיקגו בלאקהוקס.
בעונת 2011 נאבקו הסטארס על המקום בפלייאוף, כאשר לקראת סיום העונה התמקד המאבק על הכרטיס האחרון לפלייאוף מהחטיבה המערבית בינם לבין האלופה היוצאת שיקגו בלאקהוקס.
הפסד מול מינסוטה ויילד במשחק האחרון של העונה, משחק שניצחון בו היה מעלה את הסטארס לפלייאוף, עלה להם בהחמצת הפלייאוף זו עונה שלישית ברציפות.
בתחילת עונת 2012 הוכרזה הקבוצה כפושטת רגל, וה-NHL נטלה את הניהול בה.
במכרז שיצא למכירתה של הקבוצה לבעלים חדשים הוגשה הצעה אחת בלבד, של איש העסקים הקנדי טום גליארדי, בעל רשת ענפה של מסעדות ומלונות.
הרכישה אושרה על ידי ה-NHL ועל ידי בית המשפט שטיפל בתיק פשיטת הרגל של הקבוצה.
עם זאת, גם בעונת 2012 המשיכה הקבוצה לצבור הפסדים כבדים.
מבחינה מקצועית חזר על עצמו סיפור העונה הקודמת כמעט במדויק - הסטארס היו במירוץ הפלייאוף עד השלבים הסופיים של העונה, והחמיצו אותו במשחקים האחרונים.
לעונה המקוצרת של 2012/13 התייצבה הקבוצה עם רכש נוצץ - החלוץ הצ'כי הוותיק יארומיר יאגר, אחד המבקיעים הגדולים בתולדות הליגה.
הקבוצה גילתה חוסר יציבות, ונאבקה כדי לשרוד במאבק הפלייאוף.
במהלך העונה, בסדרה של מהלכים תמוהים, ויתרה הקבוצה על כמה משחקניה המרכזיים - הקפטן ברנדן מורו, החלוץ המצטיין מייקל ריידר, ולבסוף הועבר מהקבוצה גם יארומיר יאגר, למרות שהצטיין במהלך העונה.
למרות זאת, הקבוצה המשיכה להיאבק על מקום בפלייאוף עד המשחקים האחרונים של העונה, אולם לבסוף נכשלה שוב וסיימה עשירית בלבד בחטיבה המערבית.
חמש העונות הרצופות בהן החמיצה הקבוצה את הפלייאוף הן שיא שלילי של המועדון, כולל ימי מינסוטה.
בעונת 2013/14 נאבקה שוב הקבוצה על מקום בפלייאוף, והפעם הצליחה להשתחל אליו לקראת סיום העונה ולשבור את רצף השנים ללא פלייאוף.
בפלייאוף עצמו נוצחו הסטארס על ידי אנהיים דאקס והודחו בסיבוב הראשון.
עונה אחת לאחר מכן חזרה הקבוצה ונכשלה במאבק ההגעה לפלייאוף.
עונה רגילה מצוינת ב-2015/16 הביאו לסטארס את אליפות הבית המרכזי, אך הסטארס הודחו בסיבוב השני בפלייאוף לאחר הפסד ביתי במשחק שביעי ומכריע מול סנט לואיס בלוז.
חוסר היציבות נמשך בשתי העונות הבאות והקבוצה שוב סיימה הרחק מהמקומות המובילים לפלייאוף.
הסטארס שבו לפלייאוף ב-2018/19 מהמקום השביעי במערב, ואף הפתיעו בסיבוב הראשון את אלופת הבית המרכזי נאשוויל פרדטורס בטרם גררו את סדרת הסיבוב השני נגד סנט לואיס בלוז, גם היא נגד יתרון הביתיות, למשחק שביעי ומכריע, בו נוצחו והודחו.
הקבוצה הראתה במהלך העונה בעיקר משחק הגנה משובח בראשותו של השוער בן בישופ.
למרות יכולת התקפית בינונית, היכולת ההגנתית הספיקה למקום שלישי בבית המרכזי ורביעי בחטיבה המערבית כאשר העונה נקטעה לקראת סיומה בשל מגפת הקורונה ויצאה לפגרה כפויה של כחמישה חודשים.
כאחת מארבע המדורגות ראשונות בחטיבה המערבית, השתתפה הקבוצה בבית מוקדם בשיטת ליגה עם שלוש המדורגות האחרות בראש החטיבה כחלק מפורמט הפלייאוף המיוחד באותה עונה.
הסטארס נוצחו בשני משחקים וניצחו אחד, והשיגו את המקום השלישי בחטיבה לקראת הסיבוב הראשון של הפלייאוף.
השוער בן בישופ נפצע במשחק הראשון, ואת מקומו תפס המחליף הרוסי אנטון חודובין.
גם החלוץ המצטיין טיילר סגין נפצע ונעדר מהמשחקים הראשונים של הפלייאוף.
למרות הפציעות, בפלייאוף שיפרו הסטארס באופן משמעותי את יכולתם תוך שהם מפגינים משחק קבוצתי מתואם ושחקנים רבים שהעלו את רמתם.
השוער המחליף חודובין נכנס לנעליו של בישופ והפגין את יכולתו בשער, חלוץ הרכש ג'ו פבלסקי והקפטן ג'יימי בן התעלו במשחק ההתקפה, והמגינים מירו הייסקאנן וג'ון קלינגברג הצטיינו משני צידי הזירה.
הסטארס ניצחו את קלגרי פליימס בשישה משחקים ועלו לסיבוב השני מול קולורדו אוולאנש, שגם היא הפגינה יכולת משובחת בסיבוב הראשון.
הסדרה בין שתי הקבוצות הצדיקה את הציפיות ועלתה לרמה גבוהה מאוד מצד שתי הקבוצות.
בהתאם, היא הגיעה למשחק שביעי ומכריע שהסתיים בדרמה גדולה, כשהחלוץ הפיני יואל קיווירנטה השווה את התוצאה ל-4:4 לקראת סיום הזמן החוקי, ובהארכה כבש שער נוסף והעלה את הסטארס לסדרת הגמר החטיבתי.
הגמר החטיבתי זימן לסטארס סדרה קשה נוספת מול וגאס גולדן נייטס.
בעזרת יכולת גבוהה של חודובין בשער ושל מצטייני הסדרות הקודמות הצליחו הסטארס להתגבר על הגולדן נייטס בחמישה משחקים ששניים מהם הגיעו להארכה, ולעלות לסדרת הגמר על גביע סטנלי לראשונה זה 20 שנה.
בסדרת הגמר, מול טמפה ביי לייטנינג, ניצחו הסטארס במשחק הראשון, אך לאחר מכן נקלעו לסדרה של הפסדים ולפיגור בסדרה ממנו לא התאוששו, ונוצחו בסדרה בשישה משחקים.
במסגרת ארגון זמני מחדש של בתי הליגה בשל מגפת הקורונה, שובצו הסטארס לבית המרכזי, במסגרתו נאבקה הקבוצה על עלייה לפלייאוף וכשלה במשחקים האחרונים.
עונה לאחר מכן עלו הסטארס בקושי לפלייאוף, והודחו בסיבוב הראשון.
בעונה הרגילה של 2022/23 הפגינו הסטארס יכולת גבוהה של מספר שחקנים, כשבראשם ההצלחה המפתיעה של החלוץ ג'ייסון רוברטסון שסיים את העונה עם 109 נקודות ושבר שיא וותיק של הכוכב המיתולוגי של המועדון, מייק מודנו.
הסטארס ניהלו במהלך העונה מאבק על ראשות הבית המרכזי, אך לבסוף סיימו רק במקום השני וממנו עלו לפלייאוף.
בפלייאוף איבדו הסטארס את החלוץ הוותיק ג'ו פבלסקי לכל סדרת הסיבוב הראשון בעקבות פציעה במשחק הראשון, אך הצטיינות של החלוץ הפיני רופה הינץ הובילה אותם לניצחון בסדרה על מינסוטה ויילד.
פבלסקי חזר לשחק בסיבוב השני מול סיאטל קראקן, כבש 4 שערים כבר במשחק הראשון (שהסתיים דווקא בהפסד), אבל הסטארס הצליחו לנצח את הסדרה בקושי במשחק שביעי ומכריע ולעלות לגמר החטיבה המערבית.
בגמר החטיבתי לא עמד להם כוחם מול וגאס גולדן נייטס.
הסטארס הפסידו את שלושת המשחקים הראשונים ונקלעו לפיגור גדול, ממנו לא הצליחו להתאושש והפסידו בסדרה לאחר שישה משחקים.
עונה אחת לאחר מכן, שוב בתום מאבק על ראשות הבית, הצליחו הפעם הסטארס להקדים את יריביהם ולזכות במקום הראשון בבית האטלנטי ובחטיבה המערבית כולה עם 52 ניצחונות ו-113 נקודות בטבלה.
שישה שחקנים שונים של הסטארס עברו מאזן של 60 נקודות, בראשם שוב ג'ייסון רוברטסון שהסתפק הפעם ב-80 נקודות.
לצידו בלט שוב ג'ו פבלסקי הוותיק, והסטארס קיבלו תרומה משמעותית גם מהחלוץ הצעיר ווייאט ג'ונסטון, שנבחר על ידם עונה קודם לכן בדראפט.
בפלייאוף דעך פבלסקי ביכולתו ומיעט להבקיע, אך רוברטסון וג'ונסטון, ביחד עם הקפטן ג'יימי בן והמגן הפיני מירו הייסקאנן, המשיכו לתרום תרומות משמעותיות.
בסיבוב הראשון התגברו הסטארס על שני הפסדים ביתיים במשחקים הראשונים מול האלופה היוצאת וגאס גולדן נייטס וניצחו את הסדרה במשחק שביעי ומכריע; גם בסיבוב השני התגברו הסטארס על הפסד במשחק הראשון והדיחו את קולורדו אוולאנש בשישה משחקים.
בגמר החטיבתי מול אדמונטון אוילרס שוב נוצחו הסטארס במשחק הראשון, אך הפעם למרות שעברו ליתרון בסדרה בשני המשחקים הבאים נוצחו בה לבסוף בשישה משחקים.
הרצף המשיך גם עונה אחת לאחר מכן, כאשר עוד עונה רגילה מצוינת העלתה את הסטארס לפלייאוף מהמקום השני בבית המרכזי, למרות פציעה ארוכה של כוכבם הפיני מיקו ראנטנן, בעיקר בזכות התעלות התקפית של החלוץ הוותיק מאט דושיין.
ראנטנן, שחזר לכושר מלא לפני הפלייאוף, היה המבקיע המצטיין של הקבוצה בפלייאוף וסייע לה לעבור שני סיבובים ראשונים קשים, בהם התגברו על יריבתם הגדולה קולורדו אוולאנש במשחק שביעי ומכריע בדאלאס, ואת אלופת הבית ויניפג ג'טס בשישה משחקים למרות חסרון ביתיות.
בגמר החטיבתי פגשו הסטארס שוב את אדמונטון אוילרס שניצחה אותם באותו שלב בעונה הקודמת.
יכולת הגנתית חלשה של הסטארס מול אחת מקבוצות ההתקפה הטובות בליגה הביאו לתבוסה של הסטארס בחמישה משחקים בלבד, כאשר מרבית הפסדיהם היו תבוסות בתוצאות גבוהות, והסטארס הודחו בגמר החטיבתי זו עונה שלישית ברציפות.
דאלאס מארק רוברטס הוא שחקן אמריקאי, המוכר בין היתר מהופעותיו בתור אגנוס פרטרידג' בסדרת הדרמה "ישנן בנות" (2006–2009), בתור אוון קוואנו בסדרת הדרמה המשפטית "האישה הטובה" (2010–2016), בתור מילטון מאמט (אנ') בסדרה "המתים המהלכים" (2012–2013), בתור אליוט דלסון בסדרה "בלתי נשכח" (2013–2015) ובתור בוב ארמסטרונג בסדרה הקומית "רעבים" (2018–2019).
רוברטס נולד וגדל ביוסטון, טקסס.
יש לו אח צעיר בשם בריאן.
הוא למד בחטיבת הביניים ע"ש פול רוויר ולאחר מכן בתיכון מרגרט לונג ויזדום (אנ') בדרום מערב יוסטון.
במהלך התיכון הוא עבר להתגורר בסרסוטה, פלורידה, שם סיים את לימודיו בבית הספר התיכון סרסוטה (אנ') ב-1988. לאחר מכן למד במכללת המדינה של פלורידה (אנ').
ב-1990 התקבל ללימודים בבית הספר ג'וליארד משם סיים בהצטיינות בשנת 1994.
בשנת 2004 שיחק בסרט הדרמה העצמאי "בית בקצה העולם" בתפקיד ראשי לצידו של קולין פארל.
התגלה לקהל הרחב לראשונה בשנת 2005 בזכות תפקידו המשני בדרמה המוזיקלית המצליחה של ג'יימס מגנולד "הולך בדרכי" בתור המפיק המוזיקלי סם פיליפס.
ב-2006 הצטרף רוברטס לעונה השלישית של סדרת הדרמה "ישנן בנות" בתפקיד אגנוס פרטרידג' המאהב של קיטי (פאם גריר).
ב-2007 השתתף רוברטס במערבון המוערך "3:10 ליומה" בתפקיד סוכן חברת הרכבות גרייסון בטרפילד ובמותחן האימה "ג'ושוע".
ב-2010 שיחק בסדרת הדרמה "רוביקון", בתפקיד של מיילס פידלר מקבוצת הגאונים שבסוכנות הפדרלית "API" והצטרף כשחקן אורח לסדרת הדרמה "האישה הטובה" בתפקיד אוון, אחיה ההומו של אלישיה פלוריק (ג'וליאנה מרגוליס).
ב-2012 הופיע רוברטס בעונה השלישית של סדרת הזומבים הפופולרית "המתים המהלכים" בתפקיד המדען מילטון יד ימינו של המושל (דייוויד מוריסי).
בשנים 2013–2015 שיחק רוברטס בעונה השנייה והשלישית של סדרת הפשע "בלתי נשכח" בתפקיד אליוט דלסון, הבוס החדש במשטרת ניו יורק והשתתף בסרט עטור השבחים "מועדון הלקוחות של דאלאס" בתפקיד דייוויד ויין, עורך דינו של הדמות הראשית רון וודרורף (מתיו מקונוהיי).
בשנים 2018–2019 כיכב בשתי עונותיה של הסדרה הקומית "רעבים" של נטפליקס.
בשנת 2019 גילם את דני פנטל בסרטו של אדוארד נורטון "עיר יתומה" המבוסס על הרומן באותו שם משנת 1999 מאת ג'ונתן לת'ם.
בשנת 2022 גילם את דבון דבלה בסרט המסתורין "רצח כתוב היטב: תעלומה יוונית" שבוים ונכתב על ידי ריאן ג'ונסון.
רוברטס נשוי למעצבת הבמה כריסטין ג'ונס (אנ') והוא אב לשני בנים, פיילוט ואוור.
+שנהסדרהתפקידהערות1994New York Undercoverלאריפרק: "To Protect and Serve"1995&2001&2009חוק וסדרמרטי וינסטון
מת'יו בלאנשרד3 פרקים2004, 2015–2016חוק וסדר: מדור מיוחדגרג ייטס / תומאס מאת'רס5 פרקים2006–2009ישנן בנותאגנוס פרטרידג' תפקיד ראשי (עונות 4-3)
תפקיד אורח (עונה 6); 25 פרקים2010חוק וסדר: כוונה פליליתד"ר אייבל איזרדפרק: "Abel & Willing"רוביקוןמיילס פילדרתפקיד ראשי; 13 פרקים2010–2016האישה הטובהאוון קוואנו14 פרקים2012אלמנטרי ד"ר ריצ'רד מנטלופרק: "Pilot"2012–2013המתים המהלכיםמילטון מאמט (אנ')10 פרקים2013–2015בלתי נשכחאליוט דלסוןתפקיד ראשי (עונות 3-2)
תפקיד אורח (עונה 4); 28 פרקים2015–2016שיקגו PDגרג ייטס2 פרקים2017פשע אמריקאיקרסון הסבי6 פרקים2018FBIרוברט לורנספרק: "Pilot"2018–2019רעביםבוב ארמסטרונגתפקיד ראשי (2 עונות): 22 פרקים2019דולי פרטון: מיתרי הלב ארוןפרק: "Jolene"2021American Rustג'קסון ברג6 פרקים2022Big Skyריצ'רד פורד4 פרקים
דאלואה היא עיר במערב חוף השנהב שבמערב אפריקה.
היא משמשת כבירת מחוז אוט ססנדרה.
העיר נמצאת 141 ק"מ מערבית ליאמוסוקרו, הבירה המנהלתית של חוף השנהב ו-383 ק"מ צפון מערבית מאביג'אן, הבירה הכלכלית של חוף השנהב.
היא העיר השלישית בחוף השנהב במספר התושבים אחרי אביג'אן ובואקה ולפני יאמוסוקרו.
אף על פי שצרפת השתלטה על חוף השנהב כבר ב-1842, רק ב-1905 הגיעו לעיר החיילים הצרפתיים הראשונים.
כיבוש זה הוביל למרד של התושבים בשנת 1906.
לאחר תום מלחמת האזרחים הראשונה בשנת 2007, הייתה העיר בגבול שבין חלקה הדרומי של המדינה, אשר מאוכלס ברובו בנוצרים ונשלט על ידי ממשלת חוף השנהב, לחלקה הצפוני, אשר בו רוב מוסלמי ונשלט על ידי המורדים.
העיר נותרה תחת שלטון הממשלה אשר דאגה לעיר שמהווה יעד חשוב בתעשיית הקקאו שמהווה שליש מכלכלת חוף השנהב.
לאחר זכייתו של אלאסן ואטארה, אשר נתמך על ידי המורדים.
בבחירות ב-2010, סירב הנשיא לוראן גבאגבו לוותר על השלטון, ובמרץ 2011 החלה מלחמת האזרחים השנייה במדינה.
דאלואה הייתה העיר הגדולה הראשונה שנפלה לידי כוחותיו של אואטרה ב-29 במרץ, בדרך לכיבוש של כל חוף השנהב בסיוע צרפת והאו"ם.
מאז עצמאותה, הצרפתית היא השפה הרשמית של חוף השנהב.
הלינגואה פרנקה, שמדוברת ומובנת על רוב האוכלוסייה היא הדיולה, אולם במחוז אוט ססנדרה הלינגואה פרנקה היא הבטה (bété).
הצרפתית שמדוברת בדאלואה דומה לצרפתית שמדוברת באביג'אן ומכונה צרפתית פופולרית איוורית (Français Populaire Ivoirien), היא נבדלת מהצרפתית הרשמית בעיקר בצורת ההתבטאות ולא במילים נוספות.
בגלל מרכזיותה של העיר הן מסחרית והן גאוגרפית, ניתן למצוא בה דוברים של רוב השפות המדוברות בחוף השנהב, כ-60.
דאלואה, כעיר גבול בין החלק הדרומי, הנוצרי, של חוף השנהב לחלק הצפוני, המוסלמי.
יש קהילות גדולות של נוצרים ומוסלמים.
דאלואה היא מקום מושבה של דיוקסיה החל משנת 1955, ובעיר נמצא גם מסגד גדול.
דאליבור סטבנוביץ' (בסלובנית: Dalibor Stevanović; נולד ב-27 בספטמבר 1984) הוא כדורגלן עבר סלובני ששיחק בעמדת הקשר.
סטבנוביץ' התחיל את הקריירה שלו במחלקת הנוער של אולימפיה ליובליאנה אך הוא לא זכה להגיע לקבוצה הבוגרת.
בשתי עונותיו הראשונות במועדון עלה בעיקר כמחליף, אך בעונת רשם את עונת הפריצה שלו עם 11 שערים ב-26 הופעות.
בינואר חתם בריאל סוסיאדד תמורת מיליון אירו.
בעונתו הראשונה במועדון רשם 15 הופעות, אך בשתי העונות שלאחר מכן החלה ירידה במעמדו ובינואר הושאל לדפורטיבו אלאבס.
בקיץ חתם במכבי פתח תקווה מליגת העל אך לא עלה על הציפיות ושוחרר מהמועדון.
בינואר חתם בויטסה ארנהם עד לסיום העונה עם אופציה לשנתיים נוספות, ובתום העונה החליטה ויטסה לממש עליו את האופציה.
בקיץ חתם בווהלין לוצק מליגת העל האוקראינית.
בינואר חתם בשלונסק ורוצלב מליגת העל הפולנית עימה זכה באליפות ראשונה בקריירה.
בקיץ חתם בטורפדו מוסקבה וכעבור עונה חתם במורדוביה סרנסק.
ב-28 בפברואר 2006 ערך את הופעת הבכורה שלו בנבחרת סלובניה במשחק ידידות נגד שנגמר בניצחון 0-1. ב-14 באוקטובר 2009 הבקיע את שער הבכורה שלו בנבחרת בניצחון 0-3 נגד במסגרת מוקדמות מונדיאל 2010. סטבנוביץ' נכלל בסגל הנבחר לקראת מונדיאל 2010.
דאלאס קראצ'ר לונג השלישי היה אתלט אמריקאי.
היה אלוף אולימפי (טוקיו 1964), אלוף ארצות הברית (1961) ושיאן עולם בהדיפת כדור ברזל.
לונג נולד בפיין בלאף, ארקנסו.
בתחרות שנערכה בסנטה ברברה, קליפורניה ב-28 במרץ 1959 השווה לונג בהדיפת כדור ברזל את שיא העולם של פרי או'בריאן מארצות הברית בתוצאה של 19.25 מטר.
שיא זה החזיק מעמד 4 חודשים ונשבר על ידי או'בריאן (19.30 מטר).
במשחקים הפאן אמריקאיים שנערכו בשיקגו, ארצות הברית בשנת 1959 זכה לונג במדליית כסף בהדיפת כדור ברזל בתוצאה של 18.51 מטר, אחרי פרי או'בריאן (19.04 מטר).
בתחרות שנערכה בלוס אנג'לס ב-5 במרץ 1960 הוא קבע שיא עולם חדש של 19.38 מטר.
שיא זה החזיק מעמד שבועיים ונשבר על ידי בן ארצו ביל נידר (19.45 מטר).
שבוע לאחר מכן, הוא החזיר לעצמו את שיא העולם בתחרות שנערכה בלוס אנג'לס כשקבע תוצאה של 19.67 מטר.
שיא זה החזיק מעמד שבוע ונשבר על ידי ביל נידר (19.99 מטר).
באולימפיאדת רומא (1960) זכה לונג במדליית ארד בהדיפת כדור ברזל בתוצאה של 19.01 מטר, אחרי ביל נידר, שיאן העולם הטרי שקבע שיא אולימפי חדש של 19.68 מטר ופרי או'בריאן (19.11 מטר) ובכך זכו האמריקאים בכל המדליות.
באליפות ארצות הברית שנערכה בניו יורק בשנת 1961 זכה לונג במדליית זהב בהדיפת כדור ברזל בתוצאה של 18.95 מטר.
בתחרות שנערכה בלוס אנג'לס ב-18 במאי 1962 החזיר לעצמו לונג את שיא העולם והעמידו על 20.08 מטר, שיפור לשיא של ביל נידר (20.06 מטר).
הוא שיפר את שיאו זה 3 פעמים והעמיד אותו על תוצאה של 20.68 מטר.
שיא זה החזיק מעמד חודשיים וחצי ונשבר על ידי בן ארצו רנדי מטסון (21.52 מטר).
באולימפיאדת טוקיו (1964) זכה לונג במדליית זהב בהדיפת כדור ברזל בשיא אולימפי חדש של 20.33 מטר, לפני רנדי מטסון (20.20 מטר) ווילמוש וריו מהונגריה (19.39 מטר).
לאחר שפרש מספורט תחרותי הוא עבד כרופא שיניים, אחר כך למד בבית ספר לרפואה ועסק ברפואת חירום.
בסך הכל קבע לונג 7 שיאי עולם בהדיפת כדור ברזל באצטדיון.
דאלר אדיאמוביץ' קוזיאייב הוא כדורגלן רוסי ממוצא טטארי, קשר רובין קאזאן ונבחרת רוסיה.
דאלר נולד לאב ממוצא טג'יקי בשם אדיאם קוזיאייב, ששיחק בשורות נבחרת טג'יקיסטן.
אחיו הבכור רוסלן (נולד ב-1987) הוא כדורגלן שהחל לשחק כדורגל באורנבורג, כשאביו אדיאם קוזיאייב היה מאמן קבוצת "גזוביק" המקומית.
דאלר התחיל את קריירת הכדורגל באקדמיה לנוער של זניט סנקט פטרבורג, בשנת 2012 שיחק עבור נבחרת הנוער.
בשנת 2012 ערך את הופעת הבכורה שלו בכדורגל מקצועני בהרכב קרליה פטרוזבודסק, אשר באותו הזמן הודרכה על ידי אחיו הבכור.
בסוף העונה המועדון התפרק והוא עבר לשחק בקבוצת נפטכימיק ניז'נקאמסק מליגת הכדורגל הלאומית.
בחורף 2014 חתם על חוזה עם מועדון "טרק גרוזני" מליגת העל הרוסית בכדורגל ועשה את הופעת הבכורה שלו במחזור האחרון של עונת 2013/14 במשחק נגד רובין קאזאן, כשנכנס כמחליף בדקה ה-80 לפקונדו פיריס.
בקיץ 2017 חזר לקבוצת הכדורגל זניט, הפעם בקבוצה הבוגרת.
הוא חתם על חוזה לשלוש שנים ועד מהרה התברג כשחקן מרכזי בקישור הקבוצה.
את הופעת הבכורה שלו ערך במשחק הראשון האליפות הרוסית נגד סק"א חברובסק ב¯17 ביולי ושבע דקות מאוחר יותר הבקיע את השער הראשון שלו, הן בקבוצה והן במסגרת הליגה הבכירה.
בקיץ 2019 נפצע והושבת ממשחק לזמן ממושך.
הוא חזר לשחק באוגוסט 2019. באוגוסט 2020 פג תוקף החוזה שלו מול זניט והוא הפך לשחקן חופשי לאחר שבקבוצה לא חידשו מולו את החוזה.
באוקטובר 2020, לאחר שלא הצליח למצוא קבוצה, חזר לזניט לחוזה מחודש עד סוף עונת 2022/2023. את הופעת הבכורה בעונה החדשה ערך במחזור 11 מול סוצ'י.
עם חזרתו לקבוצה חזר לצבור דקות משחק וכושר טוב וב-29 בספטמבר 2021 הבקיע במדי זניט בליגת האלופות בניצחון 0–4 על מאלמו.
בקיץ 2023 חתם בלה האבר מליגת העל הצרפתית בכדורגל.
בתום שנתיים חזר לרוסיה וחתם ברובין קאזאן.
בשנת 2012 שיחק בשורות נבחרת הנוער של רוסיה אך לא התבלט.
בספטמבר 2017 זומן לסגל הנבחרת הבוגרת ושיחק בשורותיה משחק אחד.
באוגוסט 2020 זומן לסגן הנבחרת לקראת ליגת האומות 2020/2021. ב-8 באוקטובר 2021 עלה לראשונה עם סרט הקפטן במשחק מול .
דאלאס היא סדרת דרמה אמריקאית שנוצרה על ידי דייוויד ג'ייקובס וסינתיה סידרי, ומשודרת ברשות השידור האמריקאית TNT.
הסדרה היא רימייק של סדרה באותו שם משנת 1978.
הסדרה נפתחת כאשר בובי מגלה שיש לו סרטן במערכת העיכול.
כריסטופר חוזר מסין עם רעיון חדש לשאיבת גז מתאן מהאדמה, דבר שלדעתו יהיה תחליף לנפט.
אליינה, הנמצאת בזוגיות עם ג'ון רוס עוזרת לו לקדוח בחווה של משפחת יואינג והשניים מוצאים נפט.
בובי מחליט שלא ימשיכו לקדוח ומציע את החווה למכירה בעזרתה של ורוניקה המתחזה להיות מרתה דל סול.
ג'ון רוס מנסה לעצור זאת ונעזר בג'יי אר וורוניקה שבגדה בבובי.
לאחר שג'יי אר מתכנן להשתלט בעצמו על החווה של אמו, ג'ון רוס פועל מאחורי גבו אך ג'יי אר מגלה על מעשיו.
אן מגלה שלבעלה, בובי יש סרטן.
סו אלן מלווה לאליינה את הכסף להמשך הקידוחים.
אליינה מגלה שכריסטופר לא שלח לה את המייל בו היא חשבה שהוא נפרד ממנה לפני שנה והיא חושדת בג'ון רוס והשניים נפרדים.
כריסטופר מגלה ששאיבת הגז גורמת לרעידות אדמה מה שמוביל למעצר המחקר שלו, הוא נעזר באליינה כדי לחשוב על פתרון.
ג'יי אר וג'ון רוס מחליטים לעבוד ביחד כדי להשתלט על החווה כך שלאחר שבובי ימכור אותה לשמורה להגנת הטבע הם ימכרו אותה לג'יי אר.
טומי, אחיה של רבקה, מתחיל לעבוד באורווה של משפחת יואינג.
בובי מגלה לכריסטופר על הסרטן ובמקביל מוכר את החווה סופית.
ג'ון רוס מחליט לברר מי שלח את המייל לאליינה ומגלה כי זאת הייתה רבקה ומחליט לסחוט אותה.
ג'יי אר מגלה שוורוניקה סובלת מהפרעה נפשית ועושה איתה עסקה מאחורי גבו של ג'ון רוס ומעביר את החווה לשליטתו הבלעדית.
רבקה מתוודה בפני כריסטופר שטומי שלח את המייל לאליינה כדי לנסות להשיג את הכסף של משפחת יואינג.
כריסטופר חושף אותה לפני כולם וזורק אותה מהבית.
בובי מגלה את תוכניתו של ג'יי אר להשתלט על החווה ואת כל ההונאה שעמדה מאחורי העסקה למכירה.
ג'ון רוס מגלה שאביו עבד עליו ויש לו תוכניות אחרות עבורו.
כריסטופר נחוש להשתמש בכל האמצעים כדי לעצור את ג'יי אר ולאחר שהוא מוצא ראיה מפלילה הוא מאיים על ג'ון רוס.
סו אלן מתמודדת לנשיאות ומשכנעת את האריס לעזור לג'ון רוס.
רבקה עוזרת לבובי וכריסטופר בכך שהיא עוזרת להם למצוא שטר שבו סבם של בובי וג'יי אר הפריד את זכויות האדמה מהמחצבים שלה כלומר שג'יי אר רכש את אדמת החווה אבל לא את המחצבים ולכן אינו יכול לקדוח עבור נפט.
ג'יי אר חושד שקליף בארנס מתכנן משהו.
לאחר שג'ון רוס ואליינה חוזרים ורוניקה מנסה לפגוע באליינה וג'ון רוס מסגיר אותה לוויסנטה.
אנשיו של ויסנטה הורגים את ורוניקה וג'ון רוס מואשם ברצח.
כריסטופר מגלה שרבקה בהריון עם תאומים ועורך בדיקת אבהות שמגלה שהוא האב.
אן מסתירה מבובי סוד מעברה.
ויסנטה שולח אנשים שיכו את ג'ון רוס בכלא כדי לאיים על בובי על מנת להשיג את הנפט שהובטח לו.
כריסטופר מוכר לוויסנטה את הזכויות על שאיבת מתאן ועוזר לשחרר את ג'ון רוס מהכלא.
האריס מגלה שסו אלן שיחדה מאבחן רפואי ומתחיל לסחוט אותה.
בסוף העונה ג'ון רוס, אליינה וכריסטופר מחליטים לעבוד יחד.
מצבו הבריאותי של בובי מתדרדר ובעקבות זאת מחליט ג'יי אר לוותר על חלקו בחווה.
טומי מנסה לפגוע ברבקה והיא יורה בו בטעות.
טומי מת ורבקה מקבלת עזרה ממקור לא ידוע בהעלמת הגופה.
ג'ון רוס מציע לאליינה להינשא לו.
מצבו של בובי משתפר והוא מגלה לג'יי אר שיש לו הוכחות נגדו ושבכוונתו לשלוח אותו לכלא.
ג'יי אר מפיל את האשמה גם על ג'ון רוס שמוכן להודות באשמה בתנאי שאליינה לא תגלה אך היא שומעת אותו מהחדר הסמוך ומחזירה לו את הטבעת.
אן משיגה לסו אלן וידוי של האריס על הסחיטה ובכך משכנעת אותה להמשיך להתמודד לתפקיד המושלת.
ויסנטה נעצר על רצח מרתה דל סול.
כריסטופר מחפש אחר טומי ועונה לטלפון מרבקה, אחותו האמיתית של טומי.
הוא מתעמת עם "רבקה" והולך לאליינה וחושף בפניה שהוא עדיין אוהב אותה.
פמלה בארנס מקבלת הזדמנות שנייה מאביה כדי לנקום במשפחת יואינג.
ג'ון רוס הפגוע מתכנן לקחת את החברה מידיהם של כריסטופר ואליינה ולהכניס את ג'יי אר.
העונה השנייה נפתחת כאשר כריסטופר מנסה לקדם את השימוש במתאן ובמקביל ג'ון רוס וג'יי אר מתקדמים בתוכניתם להשתלט על החברה.
האריס מספר לאן שבתם המשותפת, אמה, עדיין חיה ושהוא יספר לה היכן היא רק בתנאי שתמסור לו את כל הראיות שיש לה נגדו.
רבקה חוזרת וחושפת בפני כריסטופר ובובי ששמה האמיתי הוא פמלה ברנס ושהיא בתו של קליף ברנס.
פמלה תובעת את כריסטופר במטרה להשיג 30 אחוז ממניותיו בחברת אנרגיית יואינג.
אן מגיעה לפגוש את בתה ומגלה שהיא לא רוצה קשר איתה.
בובי נחוש לגלות יותר פרטים על בתם של אן והאריס ומגלה שהאריס ואמו חטפו את אמה כשהייתה תינוקת וגידלו אותה בחשאי.
סו אלן מפסידה בבחירות לאחר שפרשת השוחד שלה מתגלה והיא מסתכנת בתביעה משפטית אך ג'יי אר נחלץ לעזרתה.
לאחר שג'ון רוס ופמלה מצליחים לשחד את בקי, כריסטופר מקבל ראיות שמחזירות את השליטה לידיו.
ג'ון רוס ופמלה שוכבים ובובי מגלה לאן את האמת על אמה.
אן יורה בהאריס ובובי לוקח את האשמה עליו.
האריס נכנס לקומה וכשהוא מתעורר אן מודה שהיא זו שירתה בו אך הוא מוסר הצהרה שזה היה בובי.
ג'ון רוס גורם לסו אלן להפעיל לחץ על אליינה לזרז את קדיחת הנפט ובמקביל משחד את מנהל העבודה של הפרויקט לשבש את הקצב.
אליינה מעסיקה את אחיה לעבוד בפרויקט והוא עולה על התרמית ומפטר את מנהל העבודה שג'ון רוס שיחד.
ג'ון רוס מחליט לחקור על דרו, אחיה של אליינה.
רבקה מערערת את מעמדו של פרנק בחברה של אביה והוא פועל מאחורי גבה בכך שהוא מסייע לג'יי אר להפיל אותה.
פרנק חושף את גופתו של טומי אך קליף נחלץ לעזרת ביתו ומסובב את האשמה ברצח טומי ובקי על פרנק.
פרנק מתודה על הרצח הכפול בבית המשפט ומתאבד.
אן מזוכה במשפט ובמקביל ויסנטה בורח מהשימוע שלו ומגיע לאיים על משפחת יואינג.
ויסנטה מנסה לחטוף את אליינה יחד עם האב טיפוס לכריית מתאן אך הוא נורה ברגע האחרון על ידי דרו, אחיה של אליינה.
כריסטופר ורבקה חותמים על עסקה בה כריסטופר יקבל משמורת משותפת על התינוקות וביטול נישואים בתמורה לעשרה אחוזים מהחברה.
סו אלן עוזרת לג'ון רוס להשתלט על החברה בעזרת השתלטות על חלקה של אליינה.
ג'וש הנדרסון בתור ג'ון רוס יואינג.
ג'סי מטקאלף בתור כריסטופר יואינג.
ג'ורדנה ברוסטר בתור אליינה ראמוס.
ג'ולי גונזלו בתור רבקה יואינג/ פמלה ברנס.
ברנדה סטרונג בתור אן יואינג.
פטריק דאפי בתור בובי יואינג.
לארי הגמן בתור ג'יי אר יואינג.
לינדה גריי בתור סו אלן יואינג.
אמה בל בתור אמה בראון.
קונו בקר בתור דרו ראמוס.
קן קרצ'בל בתור קליף בארנס.
מיטש פילג'י בתור האריס ריינולד.
סטיב קנאלי בתור ריי קריבס.
לאונור ורלה בתור ורוניקה/ מרתה דל סול.
קלרד האריס בתור טומי סאטר.
פאראן תהיר בתור פרנק אשקאני.
דאלאסוזאורוס (שם מדעי: Dallasaurus; מילולית: "לטאת דאלאס") הוא סוג של זוחל ימי נכחד ממשפחת המוזאזאוריים שהיה מבין הקטנים שבבני משפחתו.
זוחל ימי זה שאולי היה חצי-אמפיבי הגיע רק לאורך של מטר והיה מהקטנים שבבני משפחתו שיכלו להגיע לאורך של 15 מטר במינים הגדולים.
מאובניו התגלו בתצורות אבני הגיר של קמפ ראנץ' (Kamp Ranch Limestone) שבמחוז דאלאס, טקסס.
בתצורות התגלו שני שלדים של הזוחל שנראו כמו מאובני מוזאזאורוס קטנים.
היצור חי לפני 92 מיליון שנה בקרטיקון העליון שלחופי הים הפנימי המערבי.
עקב ממדיו סביר להניח שהוא יכל לצאת מהמים ולנוע על היבשה, אף שרגליו הקטנות הקשו עליו לנוע מהר ומצורת הזנב נראה שלא היה אמפיבי לחלוטין והיה יותר איטי מהמינים הגדולים יותר.
הוא נע בהם בדומה לנחש או לקמטן מודרני.
הוא היה בעל לסתות קטנות עם שיניים חדות אשר הזכירו לסתות נחש, רגליים קצרות וחוליות רבות בצווארו.
הדאלאסוזאורוס מוצג לעיתים רבות כמאובן מעבר מראשוני המוזאזאורים, לצד האיגיאלוזוריים אשר התפתחו להיות ענקיים יותר וטורפי-העל של הימים כמו המוזאזאורוס והטילוזאורוס.
זוחל ימי זה הופיע בסדרה מפלצות חוזרות לתחייה.
מכתש דאלי הוא מכתש פגיעה הנמצא על כוכב חמה אשר קרוי על שמו של הצייר הסוריאליסטי הספרדי-קטלאני סלבדור דאלי.
האיגוד האסטרונומי הבינלאומי הכריז על שמו של המכתש ב-2008.
דאלור (בפארואזית: Dalur; בדנית: Dal) הוא כפר הממוקם בצד המזרחי של האי סוד'ורוי באיי פארו.
הכפר שוכן בקרקעיתו של עמק גדול ועל כן שמו "Dalur" - עמק בפארואזית.
דרך קטנה מובילה מדאלור לקצהו הדרומי של האי.
משם אפשר ללכת ברגל אל צוק הציפורים סקורין.
בדאלור כנסייה אחת שנבנתה בשנת 1957.
דאלאס הארט הוא שחקן אמריקאי, המוכר מתפקידו בתור ליאו קרוז בסדרה "אקדמיית החממה" (2017–2020) של נטפליקס.
הארט נולד במישיגן שם גם גדל.
מאוחר יותר הוא עבר ללוס אנג'לס, קליפורניה.
דאלאס החל את קריירת המשחק שלו בשנת 2011, כשהופיע בסרט הקצר "Motion Sickness".
שנה לאחר מכן הופיע בסדרת הרשת"Front Seat Chronicles" ובסרט הקצר "Everybody Lies".
בשנת 2013 הופיע בסדרת הטלוויזיה "We Are Men" והופיע בשני סרטים קצרים.
בשנת 2014 הופיע בסרטי הקולנוע "A Matter of Faith" ו-"Ashes of Eden" והתארח בסדרת הטלוויזיה "משפחת פוסטר".
בשנת 2015 שיחק בסדרת הרשת "הניסוי החברתי", שם ביים גם שלושה פרקים מתוך הסדרה.
בשנת 2016 הופיע בסרטי הקולנוע "The Guest House" ו-"The Curse of Sleeping Beauty" ובסדרה "ריזולי ואיילס".
בשנת 2017 החל לשחק בתפקיד ראשי של ליאו קרוז (יפת הר-לב) בסדרת דרמת הנעורים "אקדמיית החממה" מבית נטפליקס המבוססת על הדרמה הישראלית המצליחה "החממה" שנוצרה ונכתבה על ידי גיורא חמיצר..
הוא המשיך לשחק בסדרה בעונותיה הבאות עד סיומה ב-2020.
בשנת 2020 שיחק בסרט הקולנוע "We Still Say Grace".
גם במאי 3 פרקים2016Astrid Cloverריאןסדרת רשת; פרק: "Speed Dating"ריזולי ואיילסאייזקפרק: "Two Shots: Move Forward"2017–2020אקדמיית החממהליאו קרוזתפקיד ראשי (4 עונות); 40 פרקים
דאלאס לו הוא שחקן אמריקאי, המוכר מתפקידיו בסרט גיבורי העל של מארוול קומיקס "שאנג-צ'י ואגדת עשר הטבעות" (2021) ובשל גילומו של צוקו בסדרת הלייב-אקשן של נטפליקס, "אווטאר: כשף האוויר האחרון" (2024).
לו גדל בלוס אנג'לס, קליפורניה.
ליו מתאמן בשיטת הלחימה שוטוקאן והתחרה באיגוד ספורט הקראטה בצפון אמריקה.
הוא החל לעסוק באמנויות לחימה כשהיה בן 5 והפסיק להתחרות ברמה הבינלאומית בגיל 13.
לו ערך את הופעת הבכורה בשנת 2009 שלו בסרט "Tekken".
הוא הופנה לאודישן על ידי אחד המורים שלו לאמנויות לחימה.
הסוכן של ליו גילה אותו לאחר שצפה בסרטוני קראטה בהם בשתתף שהועלו ליוטיוב.
לו שיחק בתפקיד אחיה של מאיה ארסקין שוג'י בדרמה הקומית "PEN15".
לו גילם את טיילור קינג בסדרת הדרמה לצעירים "Players." מאוחר יותר הופיע לו בסרט הקולנוע מבית היותר של מארוול משנת 2021, "שאנג-צ'י ואגדת עשר הטבעות".
הוא גילם את אחיה הצעיר של קייטי בגילומה של אקוופינה.
ב-12 באוגוסט 2021, נטפליקס פרסמה שלו לוהק לתפקיד צוקו, נסיך הכתר הגולה של אומת האש, שהצטרף לדודו המנודה, אירו, במשימה ללכוד את האווטאר ולפייס את אביו, אדון האש אוזאי, בעיבוד הטלוויזיה לסדרת האנימציה "אווטאר".
לו הוא ממוצא סיני ואינדונזי.
שנה סרט תפקיד הערות 2009 Tekken ג'ין קאזמה בגיל 6 2015 Underdog Kids ג'ימי הצעיר 2021 שאנג-צ'י ואגדת עשר הטבעות רייהווא צ'אן
Show ברוס לי 6 פרקים 2019 נקמתה של ניק פיט 2 פרקים 2019–2021 Pen15 שוג'י אישי-פיטרס 14 פרקים 2020 Players טיילור קינג סדרת רשת; 8 פרקים2023The Slumber Partyמייקיסרט מקורי של ערוץ דיסני 2024 אווטאר: כשף האוויר האחרון צוקו תפקיד ראשי; 8 פרקים
אוסטין הוא מוזיקאי, פזמונאי, מפיק מוזיקלי ומפיק קולנוע אמריקאי.
במהלך ריאיון ב-2019 עם די ג'יי ולאד , דאלאס אוסטין פירט וציין אירועים שלא ידועים או לא אושרו בעבר, הקשורים בחייו ובקריירה שלו.
אוסטין נולד בקולומבוס, ג'ורג'יה לאם חד-הורית שהייתה הבעלים של מסעדה הממוקמת בסמוך לביתם.
הוא לא אהב לגור בקולומבוס בגלל תנאי החיים של המשפחה וההתמודדות שלהם עם קשיים כלכליים.
במהלך הקריירה שלו, עבד אוסטין עם אמנים בין-לאומיים כדוגמת: מדונה (Bedtime Stories), פינק ("Don't Let Me Get Me" ו-"Just like a Pill") וגוון סטפאני.
לאוסטין יש שלושה ילדים, ביניהם בן, טרון אוסטין, שנולד ב-1997 לזמרת צ'ילי מ-TLC, ואחיינית, שאותה עזר לגדל לאחר מות אחיו, קלוד אוסטין, ב-1994.
דאלי הוא כפר גדול בקפריסין, הממוקם דרומית־מזרחית לבירה ניקוסיה ובסמוך לעיר העתיקה אידליון.
היישוב העתיק אידליון הוקם בתקופות קדומות לסחר בנחושת.
העיר ומלכהּ היו כפופים למלכי האימפריה האשורית החדשה אסרחדון ואשורבניפל.
לאחר מכן הוכפפה העיר לממלכת כתיון הפיניקית בחסות פרסית והייתה למרכז מנהלי חשוב.
חשיבות העיר המשיכה גם תחת שלטון בית תלמי על קפריסין, אך היא דעכה במהלך התקופה הרומית באי.
דאמור היא עיר חוף לבנונית נוצרית השוכנת כ־20 קילומטר דרומית לביירות.
שמה של העיר נגזר משמו של האל הפניקי דמורוס.
בעיר נשפך לים התיכון נהר דאמור , אחד מהנהרות העיקריים בחוף הלבנוני.
העיר הוקמה במיקומה הנוכחי בשל העובדה כי השטח המישורי שעליו היא נמצאת נדיר מאוד לאורך החוף הלבנוני.
במהלך מלחמות האזרחים שהתרחשו בלבנון במאות האחרונות הייתה דאמור לציר מרכזי שקרבות התנהלו בו שוב ושוב.
מועדון כדורגל דאמברטון הוא מועדון כדורגל סקוטי.
המועדון מייצג את העיר דאמברטון שבמערב מחוז דאנברטונשייר ומגרשה הביתי הוא אצטדיון סטראת'קלייד הומס הנמצא בסמוך לטירת דאמברטון.
המועדון נוסד בשנת 1872 והיה ממייסדי התאחדות הכדורגל הסקוטית ב-1873 ואחד מהמועדונים הגדולים באותה התקופה.
המועדון הגיע לגמר הגביע הסקוטי בשנים 1881 ו - 1882. בשנת 1883 המועדון זכה בפעם היחידה בגביע הסקוטי.
המועדון הגיע לגמר הגביע הסקוטי בשנת 1887. המועדון זכה במשותף עם גלאזגו ריינג'רס באליפות הליגה הסקוטית ב-1891 ובאותה שנה המועדון הגיע לגמר הגביע הסקוטי.
ב-1892 זכה באליפות בשנית כאשר במאי של אותה שנה הנחילו לריינג'רס את הפסד הליגה הגבוה ביותר שלהם בתוצאה 0–6. בשנת 1897 המועדון הגיע לגמר הגביע הסקוטי בפעם האחרונה עד כה.
בעת הקמת הקבוצה היו מספר קבוצות נוספות בעיר דאמברטון ובסביבתה, אך הם נשארו המועדון ה"בכיר" היחיד באזור (למרות שקבוצות הנוער של וייל וקליידבאנק אינן רחוקות מאחור).
הקבוצה משחקת במדים זהובים עם מדים שחורים ומכונה "הבנים" (The Sons), נגזרת מהביטוי "בני הסלע" (Sons of the Rock) - כינוי לילידי העיר דאמברטון, כאשר הסלע הוא הר הגעש הקדום עליו בנויה טירת העיר.
במאי 2000 עזבה הקבוצה את מגרשה הביתי המסורתי והידוע לשמצה בבוגהאד פארק בצפון-מזרח העיר, ולאחר תקופה קצרה בה חלקו מגרש עם אלביון רוברס בקואטברידג', הם עברו למגרש החדש שלהם באצטדיון סטראת'קלייד הומס, על גדות נהר הלוון מתחת לסלע דאמברטון (Dumbarton Rock).
המעבר לאצטדיון החדש חפף לגדילה בהונו של המועדון, בעקבות עלייתו מהליגה השלישית לשנייה וכן בשל ריבוי האוהדים עקב הצלחת הקבוצה.
דאמאן ודיו (בגוג'ראטית: દમણ અને દિવ, בפורטוגזית: Damão e Diu, במראטהית: दमण आणि दीव) הייתה טריטוריית איחוד בהודו, שהורכבה מהעיר דאמאן ומהאי דיו, השוכנים במפרץ קומביי לחופי הים הערבי.
הטריטוריה מוזגה ב-2020 עם טריטוריית דאדרה ונאגר האוולי ליצור את טריטוריית דאדרה ונאגר האוולי ודאמאן ודיו.
מהמאה השמינית ועד המאה השלוש עשרה דאמאן ודיו היוו חלק מגואה, והיו תחת שלטון של ממלכה רג'פוטית שהוכנעה על ידי מוסלמים בשנת 1330. שלטון המוסלמים נמשך כ-200 שנים נוספות, עד אשר נכבש האזור על ידי הפורטוגזים, ששלטו בו במשך 450 השנים שלאחר מכן.
בשנת 1535 נכרתה ברית הגנה בין הפורטוגזים לבין בהאדור שאה, סולטאן גוג'ראט באותה התקופה, לאחר שזה האחרון הותקף על ידי הקיסר המוגולי הומאיון.
במסגרת הברית הורשו הפורטוגזים בשנת 1535 לבנות מבצר באי דיו ולהחזיק שם חיל מצב.
מאוחר יותר (בשנים 1536, 1545 ו-1546) נעשו ניסיונות בידי שליטי גוג'ראט לסלק את הפורטוגזים מן המבצר, אולם ללא הועיל.
בעקבות חוזה שנחתם בשנת 1543 הפך השלטון של הפורטוגזים בדיו לרשמי.
בנוסף הם כבשו חלקים מהחוף המערבי של המפרץ, כולל המחוזות סלסט וברדז וצפון מומביי.
בשנת 1670 הפתיעה כנופיה קטנה וחמושה של ערבים ממסקט ובזזה את המבצר, ולאחר מכן הסתלקה עם שללה.
ב־1961 סיפחה הודו את המושבה הפורטוגלית והפכה אותה לטריטוריה הודית.
בכך הסתיים שלטונה הקולוניאלי של פורטוגל באזור.
אז הוקמה טריטוריית איחוד שכללה את גואה, דאמאן ודיו.
בשנת 1987 הוכרה גואה כמדינה חדשה בהודו, והוקמה טריטוריית האיחוד נפרדת של דאמאן ודיו.
בשנת 2020 אוחדה הטריטוריה של דאמאן ודיו עם הטריטוריה של דאדרה ונאגר האוולי לטריטוריית דאדרה ונאגר האוולי ודאמאן ודיו
השפות הרשמיות הן גוג'ראטית, מרטהי ואנגלית.
הפורטוגזית דעכה מכיוון שהיא איננה שפה רשמית ואינה נלמדת עוד בבתי הספר.
היא כמעט ואינה משמשת היום כשפת דיבור, אם כי ישנם מילים וביטויים בשפה ששזורים בשפת היום יום.
מחוז דאמאן - דאמאן מתייחס רק לעיר דאמאן, ששוכנת בתוך המחוז הנקרא מחוז דאמאן.
התוצר הלאומי הכולל של דאמאן ודיו בשנת 2004 הוערך בכ-156 מיליון דולרים לפי רמות המחירים הנוכחיות.
דאמראק (בהולנדית: Damrak) היא דרך ראשית במרכז אמסטרדם שבהולנד, ההולכת מצפון לדרום ומקשרת בין תחנת הרכבת המרכזית לבין כיכר דאם.
הדרך נבנתה במקום בו עברה תעלה שקישרה בין הסכר שנבנה על נהר האמסטל לבין שפך הנהר - ומכאן שמו של הרחוב - הרחוב שבהמשך ה"דאם" - ה"סכר".
מתחת לרחוב עוברים קווים של הרכבת התחתית של אמסטרדם.
במבנה בֶּרס ואן בֶּרלאחֶה (Beurs van Berlage - בורסת ברלאחה) שברחוב פעלה בראשית המאה ה-20 הבורסה של אמסטרדם, אשר בשל מיקומה זכתה לכינוי "דאמראק", על שמו של הרחוב.
כינוי זה נשמר גם כיום, אף שהבורסה עברה למבנה אחר.
דאם הוא הרכב היפ-הופ פלסטיני.
חברי ההרכב הם האחים תאמר וסוהיל נפאר ומחמוד ג'ררי, המתגוררים בלוד.
הם שרים בעיקר בערבית, אך גם בעברית ובאנגלית.
המילים שלהם עוסקות בקשיים של חיים בעיר מעורבת, בזכויות נשים, בסכסוך הישראלי-פלסטיני, במאבק לחופש ובשוויון.